মালালা ইউসুফজাই
মালালা ইউসুফজাই ১৯৯৭ খ্রিস্টাব্দের ১২ই জুলাই উত্তর-পশ্চিম পাকিস্তানের খাইবার পাখতুনখোয়া প্রদেশের সোয়াত জেলায় পাশতুন জনজাতির অন্তর্ভুক্ত এক সুন্নি মুসলিম পরিবারে জন্মগ্রহণ করেন। দক্ষিণ আফগানিস্তানের বিখ্যাত মহিলা পাশতু কবি ও যোদ্ধা মালালাই-এ-ম্যায়ওয়ান্দের নামানুসারে তাঁর নামকরণ করা হয় মালালা, যার আক্ষরিক অর্থ "দুঃখে অভিভূত"। ইউসুফজাই পাকিস্তানের সোয়াত উপত্যকার অধিবাসী পাশতুন জাতিগোষ্ঠী বিশেষ। মিঙ্গোরা নামক স্থানে মালালা তাঁর পিতা জিয়াউদ্দিন, মাতা তোর পেকাই ও দুই কনিষ্ঠ ভ্রাতার সঙ্গে বসবাস করতেন।
মীর্জা মুহাম্মদ ইউসুফ আলি
অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।